an Bord Achomhairc um Cheadúnais Dobharshaothraithe



Tuarascáil Bhliantúil

2011

# An Bord Achomhairc um Cheadúnais Dobharshaothraithe

## CLÁR

Ráiteas an Chathaoirligh don Aire

Comhaltaí an Bhoird & Eolas Ginearálta

Bunú an Bhoird

Feidhm / Stádas

Ballraíocht an Bhoird

Comhdhéanamh an Bhoird

Freagrachtaí

Sainchomhairleoirí agus Comhairleoirí

Rúnaireacht

Gníomhaíochtaí an Bhoird in 2011

Achomhairc a Fuarthas isteach 2011

 Athbhreithniú Breithiúnach 2011

Achoimre ar na Cinntí

**2**LCH

3

4

5

5

5

6

6

7

7

8

8

8

8

# RÁITEAS AN CHATHAOIRLIGH Chuig an Aire Talmhaíocht, Iascaigh agus Bia

Ba mhór an onóir dom mo cheapachán mar Chathaoirleach ar an mBord ar an 27 Samhain, 2008 agus tá áthas orm an Ráiteas seo a chur sa cheathrú ceann déag de Thuarascálacha Bliantúla an Bhoird.

Bhí ceithre chruinniú ag an mBord in 2011:

|  |  |
| --- | --- |
| **Comhalta Boird** | **Líon Cruinnithe Freastalaithe** |
| Mark O'Connell | 4/4 |
| Mario Minehane, Leaschathaoirleach | 4/4 |
| Lorcán Ó Cinnéide | 4/4 |
| Sean Murphy, | 4/4 |
| Michael Sweeney | 3/4 |
| Karin Dubsky | 1/1 (i dteideal cruinniú amháin) |
| Brendan Brice | 0/0 (ní raibh aon chruinniú Boird tar éis an 9 Samhain 2011) |

Fuair an Bord trí achomhairc i rith 2011. Bhain na trí cinn acu le cinneadh an Aire Talmhaíochta, Bia agus Mara leasú sealadach a cheadú ar feadh tréimhse dhá bhliain do Cheadúnas Dobharshaothraithe AQ199, d’fhonn bradáin a chothú ag Duínis, i gCuan Bhaile an Sceilg, Co Chiarraí.

I dtaca le riachtanais an Chóid Chleachtais do Rialachas ar Chomhlachtaí Stáit, dearbhaím go leantar i gcónaí le gach nós imeachta cuí a bhaineann le tuairisciú airgeadais, iniúchadh inmheánach, taisteal, soláthar agus diúscairt sócmhainní. Glacaim leis go bhfuil an Bord freagrach as an gCóras um Rialúchán Airgeadais Inmheánach ALAB mar a thagraítear dó in Alt 13 den Chód Cleachtais. De bhreis air sin, mar a iarrtar faoi Alt 12.1 den Chód Cleachtais, dearbhaím go bhfuil an Bord ag cloí lena oibleagáidí ar fad faoi na dlíthe cánach.

Tá dhá fhochoiste ag an mBord: an Fochoiste Iniúchóireachta Inmheánaí agus an Fochoiste Luach Saothair. Tá Mario Minehane agus Sean Murphy ina gcomhaltaí den dá fhochoiste sin agus is mian liom mo mheas ar a gcuid oibre sna réimsí sin a chur in iúl sa taifead seo.

Tugaim aitheantas d’obair chomhaltaí an Bhoird, do Rúnaí an Bhoird, do Chomhairleoirí Teicniúla an Bhoird agus dóibh sin ar fad a chuireann seirbhísí eile ar fail don Bhord. Glacaim buíochas leo ar fad (daoine a bhí ann agus daoine atá fós ann) as a gcuid seirbhíse i rith na bliana agus tá mé ag tnúth a bheith ag obair leo sna blianta seo romhainn.



Mark O'Connell

Cathaoirleach

# COMHALTAÍ AN BHOIRD AGUS EOLAS GINEARÁLTA

**Cathaoirleach:** Mark O'Connell

**LEASCHATHAOIRLEACH:** Mario Minehane

**GNÁTHCHOMHALTAÍ:** Sean Murphy

Lorcán Ó Cinnéide

Karin Dubsky

Michael Sweeney

Brendan Brice

**RÚNAÍ:** Ann Marie Mahon

Lynda O'Regan

**SEOLADH OIFIGE:** Cúirt Choill Mhinsin

Bóthar Bhaile Átha Cliath

Port Laoise

Co Laoise

**IniúchóirÍ:** An tArd-Reachtaire Cuntas agus Ciste

Foirgneamh an Chisteáin,

Caisleán Bhaile Átha Cliath

Baile Átha Cliath 2.

**Teileafón:** +353 (0) 57 866 7857

**LÁITHREÁN GRÉASÁIN:** www.alab.ie

**Seoladh Ríomhphoist:** info@alab.ie

4

# an Bord Achomhairc um Cheadúnais Dobharshaothraithe

Seo a leanas roinnt eolais ghinearálta faoin mBord Achomhairc um Cheadúnais Dobharshaothraithe. Ach sin ráite, chun pictiúr iomlán a fháil den dóigh a n-oibríonn an próiseas achomhairc mar aon leis an gcóras um cheadúnais dobharshaothraithe, ní mór tagairt a dhéanamh inter alia don Acht Iascaigh (Leasú), 1997 (mar a leasaíodh), An Bille Iascaigh agus Imeall Trá (Leasú), 1998, na Rialacháin um Dhobharshaothrú (Iarratas ar Cheadúnas), 1998, An tAcht Iascaigh (Leasú), 2001.

## Bunú an Bhoird

Bunaíodh an Bord Achomhairc um Cheadúnais Dobharshaothraithe ar an 17 Meitheamh 1998 faoi Alt 22 de Acht Iascaigh (Leasú), 1997. Tá comhaltaí an Bhoird ar fad ag dul don obair ar bhunús páirtaimseartha.

## FEIDHM

D’fheidhmigh an Bord faoi scáth na Roinne Talmhaíochta, Bia agus Mara.

An fheidhm atá ag an mBord ná údarás neamhspleách a chur ar fáil i dtaca le cinneadh ar achomhairc i gcoinne cinntí de chuid an Aire chuí i dtaca le hiarratais ar cheadúnais dobharshaothraithe. Má bhíonn duine míshásta le cinneadh an Aire faoi iarratas ar cheadúnas dobharshaothraithe, nó faoi chúlghairm nó leasú ar cheadúnas dobharshaothraithe, is ceadmhach don té sin achomharc a dhéanamh laistigh d’aon mhí amháin dá fhoilsiú (i gcás cinnidh) nó dá fhógairt (i gcás cúlghairme nó leasaithe).

## STÁDAS:

Comhlacht neamhspleách is ea an Bord a bhfuil a mhaoiniú féin aige curtha ar fáil ag an Oireachtas faoi *Alt 36* den Acht.

## Ballraíocht an Bhoird

Mar atá foráilte faoi Alt 23 den Acht Iascaigh (Leasú), 1997, tá Cathaoirleach ar an mBord agus seisear comhaltaí eile. Abhcóide cleachtach is ea an Cathaoirleach, Mark O'Connell a cheap an Rialtas do théarma 5 bliana, éifeachtach ón 27 Samhain 2008.

* Tá Mario Minehane, Sean Murphy agus Lorcán Ó Cinneide ar an mBord ó 4 Nollaig 2003. I mí na Nollag 2004, d’fhógair an tAire Mara a n-athcheapachán, ar feadh tréimhse trí bliana, ón 1 Eanáir 2005. Rinne an tAire Talmhaíocht, Iascaigh agus Bia iad a athcheapadh ón 1 Eanáir 2008 ar feadh tréimhse eile trí bliana agus athcheapadh arís iad ar an 1 Eanáir 2011 ar feadh tréimhse dhá bhliain.

I mí na Nollag 2004, d’fhógair an tAire Mara go raibh Karin Dubsky ceaptha ar feadh tréimhse dhá bhliain le héifeacht ón 1 Eanáir 2005. Rinne John Browne, T.D., An tAire Stáit sa Roinn Cumarsáide, Mara agus Acmhainní Nádúrtha í a athcheapadh ón 5 Aibreán 2007 ar feadh tréimhse eile de dhá bhliain agus arís ar feadh dhá tréimhse bhliain eile ó Aibreán 2009 go dtí Aibreán 2011.

5

Is é Brendan Smith, T.D., An tAire Talmhaíocht, Iascaigh agus Bia, a cheap Michael Sweeney ar an mBord ar feadh tréimhse trí bliana ón 13 Iúil 2009.

Ar an 9 Samhain 2011, ceapadh Brendan Brice ar feadh tréimhse trí bliana ag Simon Coveney T.D., an tAire Talmhaíochta, Bia agus Mara.

## COMHDHÉANAMH AN BHOIRD

Faoi réir *Alt 23(3)* den Acht, rinne an tAire Mara agus Acmhainní Nádúrtha rialacháin ag forordú dhá eagraíocht ar a laghad, ionadaíoch de na grúpaí seo a leanas:

1. eagraíochtaí a bheadh bainteach le cur chun cinn fhorbairt an dobharshaothraithe nó ionadaíoch ar dhaoine a bheadh i mbun gnó i bhforbairt an dobharshaothraithe.
2. eagraíochtaí a bheadh bainteach le caomhnú, forbairt nó cosaint na n-iascach fiáin:
3. eagraíochtaí a ndéanfadh ionadaíocht ar dhaoine a bhfuil a ngairmeacha nó a gceirdeanna bainteach le pleanáil nó forbairt fhisiciúil;
4. eagraíochtaí a ndeánfadh ionadaíocht ar dhaoine a bhfuil baint acu le cosaint agus caomhnú na timpeallachta agus na gconláistí
5. eagraíochtaí a ndéanfadh ionadaíocht ar dhaoine a bhfuil baint acu le cur chun cinn forbartha geilleagraí i gcoitinne agus
6. eagraíochtaí a ndéanfadh ionadaíocht ar dhaoine a bhfuil baint acu le cur chun cinn forbartha pobail.

## FREAGRACHTAÍ

Níl sa mhéid seo a leanas ach achoimre ar phríomhfhreagrachtaí agus ar na phríomhchumhachta an Bhoird. Déan tagairt, le do thoil, don Acht Iascaigh (Leasú), 1997 mar atá leasaithe chun na forálacha iomlána na n-alt a fháil.

Faoi *Alt 40(4)* de Acht, nuair a fhaigheann an Bord achomhairc agus ar choinníoll nach dtarraingítear siar é, is féidir leis an mBord é a bhreithniú trí

1. deimhniú a dhéanamh ar chinneadh nó ar ghníomh an Aire
2. cinneadh a dhéanamh faoi iarratas ar cheadúnas amhail is gur dearnadh an t-iarratas chuig an mBord sa chéad áit nó
3. i dtaca le cúlghairm nó leasú ar cheadúnas, cinneadh an Aire a chur in ionad a chinneadh féin ar an gcás;

Faoi *Alt 43 agus 44* den Acht, caithfidh an Bord cóip den fhógra achomhairc a chur chuig an Aire agus chuig gach páirtí san achomhairc;

Faoi *Alt 46* den Acht, is féidir leis an mBord aighneachtaí nó tuairimí a lorg ó pháirtithe nó ó dhaoine eile a bhfuil aighneachtaí nó tuairimí tugtha don Bhord acu i dtaca le hachomharc, más é tuairim an Bhoird, agus sna cúinsí seo, go bhfuil sé ar leas an chirt sin a dhéanamh;

6

Faoi *Alt 47* den Acht, is féidir leis an mBord iarratas a dhéanamh ar cháipéisí, sonraí nó aon eolas eile a mheasann sé a bheith riachtanach d’fhonn cinneadh a dhéanamh faoin achomharc;

Faoi Alt 49 den Acht, is féidir leis an mBord faoina rogha féin go hiomlán éisteacht ó bhéal a ghairm i dtaca leis an achomharc;

Faoi *Alt 56* den Acht, caithfidh an Bord a chinntiú go ndéileáilfear le hachomhairc agus go ndéanfar cinneadh fúthu gan mhoill agus go ndéanfar gach iarracht moill nach bhfuil gá leis a sheachaint.

## Sainchomhairleoirí agus Comhairleoirí

Faoi *Alt 35* den Acht, is ceadmhach don Bhord fostú a dhéanamh ar aon sainchomhairleoir nó aon chomhairleoir a mheasann sé a bheith riachtanach chun a fheidhmeanna a chur i gcrích. Aon táillí a bheidh ag dul don té sin, íocfaidh an Bord iad as an airgead a chuirtear ar fáil ón Oireachtas. Le héifeacht ón 2 Meán Fómhair 2008, tá Comhairleoir Teicniúil fostaithe ag an mBord agus leanfar den fhostaíocht nuair is gá.

I rith 2011, d’fhostaigh an Bord seirbhísí RPS Consulting Ltd chun cuidiú leo ina gcinneadh faoi achomhairc a cuireadh isteach i mBealtaine 2011.

## Rúnaireacht

Faoi *Alt 32* den Acht, feidhmeoidh oifigeach de chuid an Aire, a bheidh ina státseirbhíseach bunaithe agus a bheidh ar iasacht ag an mBord chuige sin, ar bhonn lánaimseartha nó páirtaimseartha, mar Rúnaí don Bhord. Ceapadh Rúnaí sealadach páirtaimseartha do 2011 mar seo a leanas:

Ann Marie Mahon (d’éirigh sí as ar an 4 Deireadh Fómhair 2011)

Lynda O'Regan (ceaptha ar an 4 Deireadh Fómhair 2011).

7

GNÍOMHAÍOCHTAÍ AN BHOIRD 2011

ACHOMHAIRC A FUARTHAS

In 2011, fuair an Bord trí achomharc i gcoinne chinneadh an Aire Talmhaíochta, Iascaigh agus Bia leasú sealadach a cheadú ar feadh tréimhse dhá bhliain do Cheadúnas Dobharshaothraithe AQ199, d’fhonn bradáin a chothú ag Duínis, i gCuan Bhaile an Sceilg, Co. Chiarraí.

Athbhreithniú Breithiúnach

Faoi réir Alt 73 den Acht Iascaigh (Leasú), 1997, is ceadmhach do dhuine iarratas a dhéanamh ar athbhreithniú breithiúnach ar chinntí an Bhoird trí iarratas a dhéanamh ar athbhreithniú breithiúnach ach sin a bheith déanta laistigh de thréimhse trí mhí a thosóidh ar an dáta a ndearnadh an cinneadh.

Níor thosaigh aon Athbhreithniú Breithiúnach agus ní raibh aon cheann ag dul ar aghaidh in 2011.

Achoimre ar na Cinntí

Ní dhearna an Bord aon chinneadh in 2011.



# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

|  |  |
| --- | --- |
| **An Clár** | **Leathanach** |
| Comhaltaí an Bhoird agus Eolas Ginearálta | 1 |
| Ráiteas faoi Dhualgais an Bhoird | 2 |
| Ráiteas faoin Rialúchán Airgeadais Inmheánach | 3 |
| Tuairisc an Ard-Reachtaire Cuntas agus Ciste | 4 |
| Ráiteasfaoi Bhearta Cuntasaíochta | 5 |
| Cuntas Ioncaim & Caiteachais | 6 |
| An Clár Comhardaithe | 7 |
| Nótaí leis na Ráitis Airgeadais | 8 - 10 |

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

## Comhaltaí an Bhoird agus Eolas Ginearálta

**Comhaltaí an Bhoird**

.

.

.

.

.

.

.

.

.

**Rúnaí:**

.

.

.

.

.

.

**Seoladh Gnó:**

.

.

.

.

.

.

**Cuntasóirí:**

.

.

.

.

.

.

**Baincéirí:**

.

.

.

.

**Aturnaetha:**

Mark O'Connell (Cathaoirleach)

Mario Minehane (Leaschathaoirleach)

Sean Murphy

Lorcán Ó Cinnéide

Karen Dubsky (chríochnaigh a téarma ceapacháin 5/4/2011)

Michael Sweeney

Brendan Brice (ceaptha 9 Samhain 2011)

Ann Marie Mahon (d’éirigh sí as ar an 4 Deireadh Fómhair 2011)

Lynda O'Regan (ceaptha ar an 4 Deireadh Fómhair 2011).

d’éirigh sí as 7 Feabhra 2012)

Dymphna Keogh (ceaptha 7 Feabhra 2012)

Cúirt Choill Mhinsin

Bóthar Bhaile Átha Cliath

Port Laoise

Co. Laoise

Anne Brady McQuillans DFK

Cúirt Uíbh Eachach

Bóthar Fhearchair

Baile Átha Cliath 2

Banc Aontas Éireann

100 Sráid Grafton

Baile Átha Cliath 2

Arthur Cox

Ionad Phort an Iarla

Ardán Phort an Iarla

Baile Átha Cliath 2

1

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

### Ráiteas faoi Fhreagrachtaí an Bhoird

Faoi réir Alt 37 (1) den Acht Iascaigh (Leasú), 1997, caithfidh an Bord cuntais chuí a choinneáil ar gach airgeadas a fhaigheann sé nó a chaitheann sé, cuntas ioncaim agus caiteachais agus clár comhardaithe san áireamh.

In ullmhú na ráiteas seo, éilítear ar an mBord:

- bearta cuí cuntasaíochta a roghnú agus iad a chur i bhfeidhm go leanúnach

- breithiúnais agus meastacháin a dhéanamh atá réasúnach agus stuama

- faisnéisiú agus míniú a thabhairt faoi aon imeachtaí ábhartha ó na caighdeán cuntasaíochta is infheidhme, agus

- na ráitis airgeadais a ullmhú ar bhonn gnóthais leantaigh mura bhfuil sé míchuí glacadh leis go mbeidh an Bord ag leanúint ar aghaidh.

Tá dualgas ar an mBord taifid chuí chuntasaíochta a choinneáil a nochtann, le cruinneas réasúnta, an riocht airgeadais ina bhfuil an Bord ag aon am ar leith agus a chuireann ar a chumas a chinntiú go dtagann na ráitis airgeadais leis an Acht agus leis na caighdeáin chuntasaíochta atá inghlactha i gcoitinne in Éirinn. Tá dualgas ar an mBord freisin sócmhainní an Bhoird a chosaint agus dá réir sin as bearta réasúnta a dhéanamh chun calaois agus mírialtacht eile a sheachaint agus a thabhairt faoi deara.

Thar ceann an Bhoird.



Mark O'Connell



Cathaoirleach

Lorcán Ó Cinnéide

Comhalta Boird

2

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

### Ráiteas faoin Rialúchán Airgeadais Inmheánach

Thar ceann an Bord Achomhairc um Cheadúnais Dobharshaothraithe, aithnímid an freagracht atá orainn a chinntiú go bhfuil córas rialaithe airgeadais inmheánach éifeachtach i bhfearas agus á chur i bhfeidhm. Níl an córas in ann ach deimhniú réasúnta a thabhairt, seachas deimhniú iomlán, go bhfuil na sócmhainní faoi chosaint agus bearta á n-údarú agus á dtaifeadadh go cuí, agus go bhfuil botúin ábharacha nó mírialtacht á seachaint nó go dtabharfaí faoi deara laistigh de thréimhse áirithe iad.

**Príomhnósanna Imeachta Maidir le Rialú**

Tá socruithe déanta ag an mBord chun timpeallacht chuí rialúcháin a chinntiú trí:

* + Freagrachtaí bainistíochta a shainiú go soiléir.
	+ Nósanna imeachta foirmiúla a bhunú chun monatóireacht a dhéanamh ar ghníomhaíochtaí na heagraíochta agus cosaint a thabhairt dóibh.
	+ Cultúr tuairiscithe a fhorbairt ag gach leibhéal den eagraíocht.
	+ Gnólacht seachtrach cuntasóirí a cheapadh chun doiciméadú a dhéanamh ar na córais inmheánacha rialaithe agus chun moltaí a dhéanamh faoi fheabhsú an chórais.
	+ Seachas na táillí dlíthiúla agus gairmiúla, déantar an chuid is mó de chaiteachas an Bhoird ar thuarastail foirne, ar luach saothair chomhaltaí an Bhoird agus ar thaisteal agus cothabháil. Íocann an Roinn Talmhaíochta, Iascaigh agus Bia tuarastal an bhaill foirne atá ar iasacht agus faigheann siadsan aisíocaíocht ó leithdháileadh an Bhoird. Tá gnólacht seachtrach cuntasaíochta fostaithe ag an mBord chun déileáil le luach saothair Chomhaltaí an Bhoird.

Tá an córas rialúcháin airgeadais inmheánach bunaithe ar chreat d’fhaisnéis rialta bainistíochta, ar ghnásanna riaracháin lena n-áirítear idirdheighilt dualgas, agus córas tarmligin agus freagrachta. Áirithe leis sin go speisialta tá:

* + - Athbhreithniú rialta an Bhoird ar thuarascálacha tréimhseacha agus bliantúla. Má thagann fadhb chun cinn, ansin is féidir leis an mBord a shocrú cén beart leasaithe is gá a dhéanamh.
		- Cruinnithe rialta Boird

**Athbhreithniú Bliantúil ar na Rialúcháin**

In 2012, rinne an Bord athbhreithniú ar éifeachtúlacht an chórais inmheánaigh rialála i dtaca leis an mbliain 2011.

Thar ceann an Bhoird.



Mark O'Connell

Cathaoirleach

Lorcán Ó Cinnéide

Comhalta Boird

3

# An Ard-Reachtaire Cuntas agus Ciste



## Tuarascáil le cur faoi bhráid Thithe an Oireachtais

**An Bord Achomhairc um Cheadúnais Dobharshaothraithe**

Tá iniúchadh déanta agam ar ráitis airgeadais an Bhoird Achomhairc um Cheadúnais Dobharshaothraithe don bhliain dar críoch 31 Nollaig 2011 faoin Acht Iascaigh (Leasú), 1997. Áirithe sna ráitis airgeadais, a ullmhaíodh faoi réir na bpolasaithe cuntais atá leagtha síos san Acht, tá Ráiteas Faoi Pholasaithe Cuntasaíochta, an Cuntas Ioncam agus Caiteachais, an Clár Comhardaithe, agus na nótaí a ghabhann leo. Tá an creat tuairiscithe airgeadais atá feidhmithe ina n-ullmhúchán de réir dlí agus ina chleachtas cuntasaíochta a bhfuil glacadh leis in Éirinn.

**Freagrachtaí Chomhaltaí an Bhoird**

Tá an Bord freagrach as ullmhúchán na ráiteas airgeadais, as a chinntiú go dtabharfaidh siad léargas fírinneach agus cóir ar an riocht ina bhfuil cúrsaí an Bhoird agus ar a ioncam agus a chaiteachas, agus as rialtacht na mbeart a chinntiú.

**Freagrachtaí an Ard-Reachtaire Cuntas agus Ciste**

An fhreagracht atá orm ná iniúchadh a dhéanamh ar na ráitis airgeadais agus tuairisciú orthu faoi réir an dlí is infheidhme.

Déanaim an t-iniúchadh faoi réir na gcúinsí speisialta a bhaineann le comhlachtaí stáit i dtaca lena mbainistiú agus a bhfeidhmiú.

Déantar m’iniúchadh de réir na gCaighdeán Idirnáisiúnta Iniúchóireachta (RA agus Éire) agus ag cloí leis na Caighdeáin Eiticiúla d’Iniúchóirí atá ag an mBord um Chleachtais Iniúchóireachta.

**Scóip na hIniúchóireachta ar na Ráitis Airgeadais**

Cuid den iniúchadh is ea dóthain fianaise a fháil faoi na suimeanna agus na faisnéisithe a bhíonn sna ráitis airgeadais, chun dearbhú réasúnta a thabhairt go bhfuil na ráitis airgeadais saor ó mhíthuairisc ábhar, bíodh sin de bharr calaoise nó earráide. Áirithe ansin tá measúnú ar

* an bhfuil nó nach bhfuil na polasaithe cuntasaíochta oiriúnach do chúinsí an Bhoird, agus go bhfuil siad á bhfeidhmiú go leanúnach agus go leordhóthanach
* réasúntacht na meastachán suntasach cuntasaíochta a rinneadh in ullmhú na ráiteas airgeadais, agus

Bím ag iarraidh fianaise a fháil freisin faoi rialtacht na mbeart airgeadais le linn na hiniúchóireachta.

**Tuairim faoi na Ráitis Airgeadais**

I mo thuairim-se, tugann na ráitis airgeadais, a ullmhaíodh faoi réir an chleachtais chuntasaíochta a bhfuil glacadh leis in Éirinn, léargas fírinneach agus cóir ar an riocht ina raibh cúrsaí an Bhoird ar an 31 Nollaig 2011 agus ar a ioncam agus a chaiteachas don bhliain dar críoch ar an dáta sin.

Is é mo thuairim gur choinnigh an Bord leabhair chuí chuntasaíochta. Tá na ráitis airgeadais ag dul leis na leabhair chuntais.

**Nithe a ndéanaim tuairisciú eisceachtúil orthu**

Déanaim tuairisciú eisceachtúil i gcás

* Nach bhfuair mé an t-eolas iomlán agus an míniú iomlán a theastaigh uaim do m’iniúchadh, nó
* go ndearna m’iniúchadh tuairisciú ar aon chás ábharach nár baineadh úsáid as airgead mar a bhí leagtha síos dó nó nach raibh na bearta ag dul leis na húdaráis atá á rialú, nó
* nach bhfuil an Ráiteas ar an Rialúchán Airgeadais Inmheánach ag luí le géilliúntas an Bhoird leis an gCód Cleachtais do Rialachas ar Chomhlachtaí Stáit, nó
* go bhfaighim amach go bhfuil nithe ábhartha eile ag baint leis an dóigh inar reáchtáladh gnó poiblí.

Níl aon ní le tuairisciú agam i dtaca leis na nithe sin ina ndéantar tuairisciú eisceachtúil orthu.



**Andrew Harkness**

**Ar son agus thar ceann an Ard-Reachtaire Cuntas agus Ciste**

**17 Nollaig 2012**

* an cur i láthair iomlán atá déanta ar na ráitis airgeadais.

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

### Ráiteasfaoi Bhearta Cuntasaíochta

1. **Ginearálta**

Bunaíodh an Bord Achomhairc um Cheadúnais Dobharshaothraithe ar an 17 Meitheamh 1998 faoi Alt 22 de Acht Iascaigh (Leasú), 1997. Déileálann an Bord le hachomhairc i gcoinne cinntí an Aire i dtaca le ceadúnais dobharshaothraithe.

1. **An Bunús Ullmhúcháin**

Ullmhaítear na ráitis airgeadais de réir an mhodh fabhruithe cuntasaíochta, seachas na nithe a chuirtear in iúl thíos, agus de réir na bprionsabal cuntasaíochta a bhfuil ghlactha leo go coitianta faoin gcoinbhinsiún stairiúil costais. Glactar leis na caighdeáin thuairiscithe airgeadais a mholann na heagrais chuntasaíochta aitheanta de réir mar a thagann siad i bhfeidhm.

**3 Ioncam**

Aithnítear na Táillí Achomhairc ar bhonn fáltas sna Ráitis Airgeadais.

Léiríonn ioncam ó Dheontais Oireachtais na fáltais airgid a fuarthas sa tréimhse sin ón Roinn Talmhaíochta, Iascaigh agus Bia agus íocaíochtaí sa bhliain a rinne an Roinn i dtaca leis an bhfoireann a bhí faighte ar iasacht ag an mBord Achomhairc um Cheadúnais Dobharshaothraithe.

**4 Árachas**

Clúdaíonn an polasaí reatha árachais na nithe seo a leanas:

- Tráchtáil (dliteanas fostóra, dliteanas táirge agus dliteanas poiblí)

- Taisteal (taisteal agus gortú)

- Dliteanas Stiúrthóirí agus Oifigeach

1. **Fostaithe agus Aoisliúntas**

Tá Rúnaí an Bhoird ar iasacht ar iasacht ón Roinn Talmhaíochta, Iascaigh agus Bia. Forchúitítear tuarastal an Rúnaí don bhliain ón Roinn Ábhartha.

1. **Athbhreithniú Breithiúnach**

Faoi Alt 73 den Acht Iascaigh (Leasú), 1997, ceadaítear iarratais ar athbhreithniú breithiúnach i dtaca le cinntí an Bhoird. Tugann an Bord cuntas ar na himeachtaí sin faoin gcleachtas cuntasaíochta a bhfuil glacadh leis i gcoitinne.

**7 Sócmhainní Seasta Inláimhsithe agus Dímheas**

Luaitear sócmhainní seasta inláimhsithe ar a gcostas nó ar a luach stairiúil lúide dímheas carntha. Gearrtar dímheas in aghaidh an chuntais ioncaim agus caiteachais, ar bhonn dronlíne, ar na rátaí atá sonraithe thíos, chun díscríobh a dhéanamh ar shócmhainní, arna leasú maidir le luach iarmharach measta, ar feadh a saolré tuartha:

Trealamh Ríomhaireachta: 33 1/3%

Trealamh Oifige: 33 1/3%

**8 Cuntas Caipitil**

Is ionann an Cuntas Caipitil agus luach gan amúchadh an ioncaim a úsáideadh chun críche caipitil.

5

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

### Cuntas Ioncaim agus Caiteachais

**Nótaí 2011**

€

**2010**

€

**Ioncam**

Deontais Oireachtais

**1** 62,912

416,633

.

.

.

.

.

.

.

.

.

.

.

.

.

.

|  |  |  |
| --- | --- | --- |
| Táillí Achomhairc |  609  |   |
| 63,521 | 416,633 |
| Aistriú ón gcuntas caipitil | **9** |  | 203 |
| **Ioncam Iomlán** |  | 63,521 | 416,836 |
| **Caiteachas** |  |  |  |
| Pá agus Tuarastail | **2** | 49,552 | 98,911 |
| Riarachán | 3 | 34,294 | 70,723 |
| Dímheas | **4** |  | 203 |
| **Caiteachas Iomlán** |  | 83,846 |  169,837  |

**(Easnamh)/barrachas don tréimhse**

(20,325)

 246,999

Baineann torthaí na tréimhse le hoibriúcháin atá ag leanúint ar aghaidh.

Tá na nótaí ar leathanaigh 8 go dtí 10, mar chuid de na ráitis airgeadais seo.

Thar ceann an Bhoird.

Mark O'Connell Cathaoirleach

Lorcán Ó Cinnéide

Comhalta Boird

6

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

### An Clár Comhardaithe ar an 31 Nollaig 2011

|  |  |  |  |  |
| --- | --- | --- | --- | --- |
|  | **Nótaí** |  | **2011** | **2010** |
|  |  | € | € |
| **Sócmhainní Dochta**Sócmhainní Inláimhsithe | **4** |  | -  | - |
| **Sócmhainní Reatha**Féichiúnaithe agus réamhíocaíochtaí | **5** |  | 3,913 | 3,722 |
| Banc agus Airgead Tirim |  |  | - |  13 974 |
|  |  |  | 3,913 | 17,696 |
| **Dliteanais Reatha**Banc agus Airgead Tirim | **6** |  | 52 | - |
| Creidiúnaithe agus Fabhruithe | **7** |  | 28,435 | 21,945 |
| Glansócmhainní Reatha |  |  | (24,574) | (4,249) |
| **Glandliteanais** |  |  | (24,574) | (4,249) |
| **Arna mhaoiniú ag** |  |  |  |  |
| Cuntas Caipitil | **9** |  | - | - |
| Cuntas Ioncaim agus Caiteachais | **8** |  | (24,574) | (4,249) |

 (24,574) (4,249)

Tá na nótaí ar leathanaigh 8 go dtí 10, mar chuid de na ráitis airgeadais seo.

Thar ceann an Bhoird

Mark O'Connell

Cathaoirleach

Lorcán Ó Cinnéide

Comhalta Boird

7

..

# An Bord Achomhairc um Cheadúnais Dobharshaothraithe

## Ráitis Airgeadais don Bhliain dar críoch 31 Nollaig 2011

### Nótaí leis na Ráitis Airgeadais

**1 Tarraingt Anuas an Ioncaim ó Dheontais Oireachtais 2011**

€

**2010**

€

|  |  |  |  |
| --- | --- | --- | --- |
| Tarraingt Anuas an Ioncaim ó Dheontais Oireachtais | 62,912 |  | 416,633 |
| Táillí Achomhairc |  60963,521 |  | -416,633 |
|  |  |  |  |

D’íoc an Roinn Talmhaíochta, Iascaigh agus Bia tuarastal an Rúnaí go díreach agus déaduchtaíodh costais an tuarastail as tarraingt anuas na ndeontas.

|  |  |  |  |
| --- | --- | --- | --- |
| **2** | **Pá agus Tuarastail** | **2011**€ | **2010**€ |
| Tuarastal an Rúnaí | 12,912 | 54,133 |
| Luach saothair na gcomhaltaí Boird | 34,414 | 41,428 |
| PRSI an Fhostóra | 2,22649 552 |  3 35098,911 |

Tá Rúnaí an Bhoird Achomhairc um Cheadúnais Dobharshaothraithe ar iasacht ón Roinn Talmhaíochta, Iascaigh agus Bia agus ní raibh sí ag fáil aon luach saothair, díolaíochtaí ná costais bhreise i dtaca lena ról mar Rúnaí don Bhord Achomhairc um Cheadúnais Dobharshaothraithe. D’íoc an Roinn Talmhaíochta, Iascaigh agus Bia gach luach saothair agus díolaíocht agus dhéaduchtaigh siad gach costas ábhartha as a tuarastal, an tobhach pinsin san áireamh.

Níor déaduchtaíodh aon tobhach pinsin ó na comhaltaí Boird in 2011 mar go raibh a luach saothair faoi bhun na dtairseach ábhartha.

Fuair na comhaltaí Boird an luach saothar agus an costas taistil agus cothabhála seo a leanas don bhliain dar críoch 31 Nollaig 2011:

**Taisteal &**

**Luach Saothair Cothabháil**

€ €

|  |  |  |
| --- | --- | --- |
| Karin Dubsky | 1,496- |  |
| Mario Minehane (Leaschathaoirleach) | 5,985 | 2,609 |
| Sean Murphy | 5,985 | 1,720 |
| Lorcán Ó Cinnéide | 5,985 |  113 |
| Mark O'Connell (Cathaoirleach) | 8,978 |  113 |
| Michael Sweeney | 5,985 |  1,200 |
| Brendan Brice |  |  |

**3Costais Riaracháin 2011**

€

**2010**

€

Taisteal agus cothabháil

Costais tacaíochta teicniúla agus eolaíocha

Soláthairtí oifige agus trealamh ríomhaireachta

Árachas

Rátaí

Glanadh

Deisiúcháin, cothabháil agus slándáil

Costais cúiréirí agus tacsaithe

Teileafón

Táillí dlíthiúla agus gairmiúla

Táillí gairmiúla eile

Costais chuntasaíochta agus phárolla

Táillí iniúchóireachta

Táillí bainc

Costais ilghnéitheacha

Foilseacháin

Solas agus teas

Fógraíocht

Postas

6,676

0

44

2,780

-

78

6,029

-

2,079

6,090

831

5,158

4,136

96

-

-

-

-

297

13,803

35,787

365

3,323

5,325

930

6,309

56

2,427

(4,909)

(533)

7,371

3,872

236

82

(3,632)

(1,600)

1,169

342

34294 70 723

8

**An Bord Achomhairc um Cheadúnais Dobharshaothraithe**

**Ráitis Airgeadais don Bhliain dar críoch 31 Nollaig 2011**

**Nótaí leis na Ráitis Airgeadais**

**4 Sócmhainní Dochta**

Costas ar 1 Eanáir 2011

 Breiseanna

Dímheas carntha ar an 1 Eanáir 2010

Muirear dímheasa don bhliain

Glanluach de réir na leabhar 31 Nollaig 2011

Glanluach de réir na leabhar 31 Nollaig 2010

1. **Féichiúnaithe**

Réamhíocaíochtaí

**Banc agus airgead tirim**

Cuntas reatha

Mionairgead

**7Creidiúnaithe**

Fabhruithe

IMAT / PRSI iníoctha

Trealamh Trealamh

Ríomhaireachta………….Oifige **Iomlán**

€ € €

69,379 37,811 107,190

-------------------------------------------------------------

69 379 37,811 107,190

---------------------------------------------------------------------------------------

69,379 37,811 107,190

 69 379 37,811 107,190

---

**011 2010**

€ €

3 913……………… .3 722

3 913…………….…3 722

**2011 2010**

€ €

(63) 13,963

 11…………………11

(52) 13 974

**2011 2010**

€ €

24,547 17,848

 3,888 4,097

 28,435 21,945

9

**An Bord Achomhairc um Cheadúnais Dobharshaothraithe**

**Ráitis Airgeadais don Bhliain dar críoch 31 Nollaig 2011**

**Nótaí leis na Ráitis Airgeadais**

1. **Cuntas Ioncaim agus Caiteachais 2011 2010**

€ €

Iarmhéid tugtha ar aghaidh ar 1 Eanáir 2011……………………………………………. (4,249) (251,248)

Barrachas / (Easnamh) don tréimhse (20,325) 246,999

Iarmhéid ar an 31 Nollaig 2011…………………………………………………………………. (24,574) (4,249)

1. **Cuntas Caipitil**
	* **Aistriú /(chuig) ó Ioncam & Caiteachas**

 Cistí a leithdháileadh chun sócmhainní dochta a fháil-

 Méid atá amúchta ar aon dul le dímheas-

-

Iarmhéid ag 31 Nollaig 2011-

**Nóta Faoin bhFoirgneamh**

Tá foirgneamh á áitiú ag an mBord Achomhairc um Cheadúnais Dobharshaothraithe ag Cúirt Choill Mhinsin, Bóthar Bhaile Átha Cliath, Port Laoise, Co. Laoise. Is í an Oifig Achomhairc Talmhaíochta an príomhthionónta atá sa bhfoirgneamh. Ní raibh aon chíos, rátaí ná táille seirbhíse gaolmhara dlite ar an mBord Achomhairc um Cheadúnais Dobharshaothraithe in 2011.

1. **Leasa Chomhaltaí an Bhoird**

Rinne an Bord conradh aonuaire ar an 26 Meán Fómhair 2011 le RPS Consulting Engineers chun comhairle theicniúil a sholáthar i dtaca le hachomhairc áirithe amháin. In 2012 a tabhaíodh na costais ar fad a bhain leis an gconradh.

Ar an 9 Samhain 2011, cheap an tAire Talmhaíochta, Bia agus Mara an tUas Brendan Rice, fostaí de chuid RPS Consulting Engineers, ina chomhalta ar an mBord Achomhairc um Cheadúnais Dobharshaothraithe.

Ghlac an Bord le nósanna imeachta a bhí de réir na dtreoirlínte a d’eisigh an Roinn Airgeadais maidir le nochtadh leasa ag Comhaltaí an Bhoird agus chloígh an Bord leis na nósanna imeachta sin i rith na bliana.

**12 Glacadh leis na Ráiteas Airgeadais**

Ghlac an Bord leis na ráitis airgeadais ar an \_\_\_\_\_\_\_\_\_\_\_\_\_\_\_\_\_

**10**